Spre exemplu, dacă le lăsăm deoparte pe alde Teo Trandafir și Andreea Marin (cu trei, respectiv, un milion și jumătate de urmăritori fiecare, cifre suficiente pentru a intui ce profunzimi adăpostește găoacea minții românului), constatăm, selectînd aleator, că pagina de Facebook a lui Cristian Tudor Popescu e urmărită de 193.000 de persoane, a lui Mircea Cărtărescu, de 70.000 de persoane, iar a politicienilor, cu excepția președintelui României (1.800.000), e urmărită tot de un număr mai mic de persoane (Dacian Cioloș – 338.000, Liviu Dragnea – 166.000, premierul Mihai Tudose – 10.000). Prin urmare, Marian Godină stă chiar bine.